আইফোন ১৪

আইফোন ১৪ ও আইফোন ১৪ প্লাস 

আইফোন ১৪ এবং আইফোন ১৪ প্লাস অ্যাপল ইনকর্পোরেশন নির্মিত এবং বাজারজাতকৃত স্মার্টফোন। এটি আইফোন ১৩ এবং আইফোন ১৩ মিনি-এর পরবর্তী প্রজন্মের ফোন। ২০২২ সালের ৭ সেপ্টেম্বর অ্যাপল পার্ক, কুপারটিনো, ক্যালিফোর্নিয়াতে অনুষ্ঠিত "অ্যাপল ইভেন্ট"-এ আইফোন ১৪, আইফোন ১৪ প্লাস এবং প্রিমিয়াম মডেল আইফোন ১৪ প্রো ও আইফোন ১৪ প্রো ম্যাক্স ঘোষণা করা হয়।

আইফোন ১৪-এ ৬.১ ইঞ্চি (১৫ সেমি) ও আইফোন ১৪ প্লাসে ৬.৭ ইঞ্চি (১৭ সেমি) ডিসপ্লে রয়েছে। এতে পিছনের ক্যামেরায় উন্নতি আনা হয়েছে এবং জরুরি সেবার জন্য স্যাটেলাইট কানেক্টিভিটি যুক্ত করা হয়েছে, যা মোবাইল নেটওয়ার্ক বা ওয়াইফাই না থাকলেও কার্যকর।

আইফোন ১৪ বাজারে আসে ১৬ সেপ্টেম্বর ২০২২ এবং আইফোন ১৪ প্লাস পাওয়া যায় ৭ অক্টোবর ২০২২ থেকে। আইফোন ১৪-এর দাম ছিল ৭৯৯ মার্কিন ডলার এবং আইফোন ১৪ প্লাস-এর ৮৯৯ মার্কিন ডলার। ফোন দুটি আইওএস ১৬ সহ লঞ্চ হয়। প্রি-অর্ডার শুরু হয় ৯ সেপ্টেম্বর ২০২২ থেকে।

আইফোন ১৪ এবং ১৪ প্লাস মডেলগুলো ছিল সর্বশেষ লাইটনিং পোর্টযুক্ত আইফোন। ২০২৩ সালের ১২ সেপ্টেম্বর ঘোষিত আইফোন ১৫ এবং ১৫ প্লাস থেকে ইউএসবি-সি পোর্ট ব্যবহৃত হচ্ছে।

আইফোন ১৪ সিরিজে আইফোন ১৩-এর মতো "মিনি" মডেল নেই। বরং অ্যাপল আবার বড় স্ক্রিনের দিকে ফিরে এসে ৬.৭ ইঞ্চির আইফোন ১৪ প্লাস বাজারে আনে, যা ২০১৭ সালের পর প্রথম "প্লাস" মডেল।

যুক্তরাষ্ট্রে বিক্রি হওয়া আইফোন ১৪ সিরিজে ফিজিক্যাল সিম নেই, কেবল ই-সিম ব্যবহার করা হয়, যা ২০১১ সালের আইফোন ৪ সিডিএমএ মডেলের পর প্রথমবারের মতো সিম ট্রে বাদ দেয়।

ইউরোপীয় ইউনিয়নের নিয়ম মানতে গিয়ে ২০২৪ সালে আইফোন ১৪ এবং আইফোন এসই (তৃতীয় প্রজন্ম) বন্ধ করে দেয় অ্যাপল। পরে, ২০২৫ সালের ১৯ ফেব্রুয়ারি বিশ্বব্যাপী এই মডেলগুলো বন্ধ করে দেয়া হয়।

 ইতিহাস 

প্রথমে ধারণা করা হয়েছিল, আইফোন ১৪-এ ৬.১ ও ৫.৪ ইঞ্চির স্ক্রিন থাকবে। তবে, আইফোন ১২ ও ১৩ মিনি কম বিক্রির কারণে ছোট স্ক্রিন বাদ দিয়ে ৬.৭ ইঞ্চির বড় স্ক্রিন যোগ করা হয়। নতুন এই মডেলটির নাম রাখা হয় আইফোন ১৪ প্লাস।

২০২২ সালের ৭ সেপ্টেম্বর "ফার আউট" ইভেন্টে আইফোন ১৪, ১৪ প্লাস, ১৪ প্রো, ১৪ প্রো ম্যাক্স, অ্যাপল ওয়াচ সিরিজ ৮, অ্যাপল ওয়াচ এসই (২য় প্রজন্ম), অ্যাপল ওয়াচ আল্ট্রা, এয়ারপডস প্রো (২য় প্রজন্ম) ও অ্যাপল ফিটনেস+ এর নতুন আপডেট একসাথে ঘোষণা করা হয়।

প্রি-অর্ডার শুরু হয় ৯ সেপ্টেম্বর থেকে। আইফোন ১৪ বাজারে আসে ১৬ সেপ্টেম্বর এবং ১৪ প্লাস ৭ অক্টোবর।

 প্রযুক্তিগত স্পেসিফিকেশন  
 বৈশিষ্ট্য  বিস্তারিত মডেল নাম  আইফোন ১৪ নির্মাতা  অ্যাপল ইনকর্পোরেটেড উন্মোচনের তারিখ  ৭ সেপ্টেম্বর ২০২২ বাজারে আসার তারিখ  ১৬ সেপ্টেম্বর ২০২২ ডিভাইসের ধরন  স্মার্টফোন অপারেটিং সিস্টেম  আইওএস ১৬ (আপডেটযোগ্য আইওএস ১৭ পর্যন্ত) প্রসেসর  অ্যাপল এ১৫ বায়োনিক (৬-কোর সিপিইউ, ৫-কোর জিপিইউ, ১৬-কোর নিউরাল ইঞ্জিন) র‍্যাম  ৬ জিবি অভ্যন্তরীণ স্টোরেজ  ১২৮ জিবি, ২৫৬ জিবি, ৫১২ জিবি ডিসপ্লে  ৬.১-ইঞ্চি সুপার রেটিনা এক্সডিআর ওএলইডি, রেজোলিউশন ২৫৩২×১১৭০ পিক্সেল রিফ্রেশ রেট  ৬০ হার্টজ প্রধান ক্যামেরা  ডুয়াল: ১২ মেগাপিক্সেল (ওয়াইড) + ১২ মেগাপিক্সেল (আল্ট্রা-ওয়াইড) সামনের ক্যামেরা  ১২ মেগাপিক্সেল ট্রুডেপথ ক্যামেরা ভিডিও রেকর্ডিং  ৪কে ২৪/২৫/৩০/৬০ এফপিএস, ১০৮০পি এইচডি ব্যাটারি ক্ষমতা  আনুমানিক ৩,২৭৯ এমএএইচ (অ্যাপল অফিসিয়ালি উল্লেখ করে না) চার্জিং  ২০ ওয়াট ফাস্ট চার্জিং, ম্যাগসেফ ১৫ ওয়াট ওয়্যারলেস চার্জিং সংযোগ  ৫জি, ওয়াই-ফাই ৬, ব্লুটুথ ৫.৩, এনএফসি সিম  ন্যানো-সিম এবং ই-সিম (যুক্তরাষ্ট্রে শুধু ই-সিম) বায়োমেট্রিক্স  ফেস আইডি জল ও ধুলো প্রতিরোধ  আইপি৬৮ সার্টিফায়েড (৬ মিটার পর্যন্ত ৩০ মিনিট) রঙের ভ্যারিয়েন্ট  মিডনাইট, স্টারলাইট, নীল, বেগুনি, প্রোডাক্ট রেড, হলুদ ওজন  ১৭২ গ্রাম

 ডিজাইন 

আইফোন ১৪ ও ১৪ প্লাস-এর ডিজাইন আইফোন ১৩-এর মতো। তবে যুক্তরাষ্ট্রের সংস্করণে ফিজিক্যাল সিম ট্রে নেই।

এই মডেলগুলো ছয়টি রঙে পাওয়া যায়: নীল, বেগুনি, মিডনাইট, স্টারলাইট, হলুদ ও প্রোডাক্ট রেড। বেগুনি নতুন রঙ, যা আগের মডেলের গোলাপির জায়গায় এসেছে। হলুদ রঙটি ২০২৩ সালের ৭ মার্চ যুক্ত হয়।

আইফোন ১৪ ও ১৪ প্লাস, এবং আইফোন এসই (৩য় প্রজন্ম) ছিল প্রোডাক্ট রেড রঙে পাওয়া শেষ মডেল।

 হার্ডওয়্যার 

এই মডেলগুলো ১২৮, ২৫৬ ও ৫১২ গিগাবাইট স্টোরেজে পাওয়া যায়। র‍্যাম ৬ গিগাবাইট, যা আগের মডেল (১৩ ও ১৩ মিনি)-এর ৪ গিগাবাইটের চেয়ে বেশি। পানি ও ধুলো প্রতিরোধে IP68 রেটিং রয়েছে।

 চিপসেট 

আইফোন ১৪ এবং আইফোন ১৪ প্লাস-এ ব্যবহৃত হয়েছে ৫-ন্যানোমিটার টেকনোলজির A15 বায়োনিক চিপ, যা আগের বছরের আইফোন ১৩ প্রো সিরিজেও ব্যবহৃত হয়েছে। এতে আছে ৬-কোর সিপিইউ, ৫-কোর জিপিইউ এবং ১৬-কোর নিউরাল ইঞ্জিন।

এই চিপ আগের বছরই ব্যবহৃত হওয়ায় কিছু সমালোচনা হয়, তবে তবুও এটি এখনো কোয়ালকম বা গুগলের চিপের তুলনায় ভালো পারফর্ম করে।

 ডিসপ্লে 

আইফোন ১৪-এ ৬.১ ইঞ্চির সুপার রেটিনা এক্সডিআর ওএলইডি ডিসপ্লে আছে, যার রেজোলিউশন ২৫৩২x১১৭০ পিক্সেল। ১৪ প্লাস-এ ৬.৭ ইঞ্চির স্ক্রিন, রেজোলিউশন ২৭৭৮x১২৮৪। দুটি ডিসপ্লেই ৬০ হার্জ রিফ্রেশ রেট এবং সর্বোচ্চ ১২০০ নিটস উজ্জ্বলতা দিতে পারে।

 ক্যামেরা 

আইফোন ১৪ সিরিজে সামনে একটি ১২ মেগাপিক্সেল ক্যামেরা ও পেছনে দুটি ক্যামেরা (ওয়াইড এবং আল্ট্রাওয়াইড) আছে। ফ্রন্ট ক্যামেরায় প্রথমবারের মতো অটোফোকাস যুক্ত হয়েছে।

এতে স্মার্ট এইচডিআর ৪ প্রযুক্তি ও বিভিন্ন ফটোগ্রাফি স্টাইল (কনট্রাস্টি, উজ্জ্বল, উষ্ণ, ঠান্ডা) আছে। এছাড়া সিনেমাটিক মোডে ৪কে ভিডিও তোলা যায় এবং অ্যাকশন মোডে স্ট্যাবিলাইজেশন উন্নত করা হয়েছে।

 ব্যাটারি 

আইফোন ১৪-এ ৩২৭৯ এমএএইচ ব্যাটারি রয়েছে, যা ২০ ঘণ্টা ভিডিও প্লেব্যাক, ১৬ ঘণ্টা স্ট্রিমিং এবং ৮০ ঘণ্টা অডিও প্লেব্যাক দিতে পারে। ১৪ প্লাস-এর ব্যাটারি ৪৩২৫ এমএএইচ, যা ২৬ ঘণ্টা ভিডিও প্লেব্যাক পর্যন্ত স্থায়ী হয়।

 সফটওয়্যার 

আইফোন ১৪ এবং আইফোন ১৪ প্লাস মূলত iOS 16 নিয়ে আসে। পরবর্তীতে iOS 17.2-এ Qi2 ওয়্যারলেস চার্জিং যুক্ত হয় এবং iOS 18 ভার্সনে আপডেট দেওয়া হয়, যা ২০২৪ সালের ১৬ সেপ্টেম্বর প্রকাশ পায়।

 স্যাটেলাইট কানেক্টিভিটি 

আইফোন ১৪ সিরিজে স্যাটেলাইটের মাধ্যমে ইমার্জেন্সি এসওএস ফিচার যুক্ত হয়েছে, যা গ্লোবালস্টার স্যাটেলাইটের মাধ্যমে সংকেত পাঠায়। ২০২২ সালের ১৫ নভেম্বর যুক্তরাষ্ট্র ও কানাডায় এবং পরে ইউরোপ, অস্ট্রেলিয়া, নিউজিল্যান্ডে এটি চালু হয়।

 সমালোচনা 

 ক্র্যাশ ডিটেকশন ভুল সংকেত 

আইফোন ১৪-এ থাকা ক্র্যাশ ডিটেকশন ফিচার অনেক সময় রোলার কোস্টার বা স্কি করার সময় ভুল সংকেত পাঠিয়েছে। এতে অনেক জরুরি কল অপ্রয়োজনীয়ভাবে চলে গেছে, যা কিছু দেশের প্রশাসনকে উদ্বিগ্ন করে তোলে।

 রিপেয়ার ঝামেলা 

প্রথমে আইফোন ১৪-এর নতুন ডিজাইন ভালো প্রতিক্রিয়া পেলেও, সফটওয়্যার সীমাবদ্ধতার কারণে iFixit পরবর্তীতে এটিকে ৪/১০ রেটিং দেয়।

 মুক্তির তারিখ 

আইফোন ১৪ বাংলাদেশে অফিসিয়ালি ১৮ অক্টোবর ২০২২ এবং আইফোন ১৪ প্লাস ১৮ অক্টোবর ২০২২ থেকে পাওয়া যায়।
 আরো দেখুন 

 আই ওএস ও আইপ্যাডওএস ডিভাইসের তালিকা
 আইফোনের ইতিহাস
 স্মার্টফোনের তুলনা
 আইফোন মডেলের সময়রেখা

 তথ্যসূত্র 

 বহিঃসংযোগ 

  – official website

বিষয়শ্রেণী:ফ্যাবলেট
বিষয়শ্রেণী:ফ্ল্যাগশিপ স্মার্টফোন
বিষয়শ্রেণী:একাধিক পিছনের ক্যামেরা সহ মোবাইল ফোন
বিষয়শ্রেণী:৪কে ভিডিও রেকর্ডিং সহ মোবাইল ফোন
বিষয়শ্রেণী:আইফোন
বিষয়শ্রেণী:আইওএস (অ্যাপল)
বিষয়শ্রেণী:২০২২-এ প্রবর্তিত মোবাইল ফোন